উপজেলা কৃষি কর্মকর্তা কৃষিবিদ হুমায়ুন কবীর জানান, এ বছর এসআর-৮, তেজ গোল্ড, এসিআই-৬, জনকরাজ, রুপসী বাংলা, সোনার বাংলা, কৃষিবিদ, হীরা-১, ২, ৩, ৪ ও ৫, ব্যবিলন-১ ও ২, বালিয়া-১ ও ২, ইস্পাহানী-১ ও ২, ময়না, টিয়া, সম্পদ এবং উফসি জাতের ব্রি ধান-২৮, ২৯, ৫৮, ৬৯ ও ৭৪, নেরিকা মিউট্যান্ট এবং বিআর-২৬ জাতের ধান বেশি চাষ করা হয়েছে। তাছাড়া উপজেলায় ১২০ টি প্রদর্শনী প্লটেও বোরো ধান চাষ হয়েছে, তারমধ্যে বীজ উৎপাদনের জন্য করা হয়েছে ৯০টি।বানেশ্বরদী ব্লকের উপ-সহকারী কৃষি কর্মকর্তা আবুল কালাম আজাদ বলেন, ওই ব্লকের কৃষকরা গত বছরের বন্যায় বেশি ক্ষতিগ্রস্ত না হলেও অতিবৃষ্টিতে বেশ লোকসানে আছেন। তাই কৃষকরা ঘুরে দাঁড়াতে অনেক পতিত জমিতেও বোরো ধান রোপন করেছেন।